ஸ்டேடியம் தாண்டும் சிக்ஸர்கள் அடிப்பதில்லை. ரிவர்ஸ் ஸ்வீப், பேடில் ஷாட், ஸ்விட்ச் ஹிட் போன்ற மாடர்ன் கிரிக்கெட் ஷாட்கள் ஆடுவதில்லை. எல்லாப் பந்துகளையும் பவுண்டரியாக விரட்ட முயற்சி செய்வதில்லை. ஆனால், கோலியின் ஆட்டம் நம்மை மெய்சிலிர்க்க வைக்கும். அவரது கவர் ட்ரைவ்களைப் பார்க்கும்போது, சச்சினின் ட்ரேட் மார்க் ஸ்ட்ரெய்ட் ட்ரைவ்களைப் பார்த்த ஃபீல் கிடைக்கும். ஃபுல் லென்த் பந்துகளை அநாயசமாக ஃப்ளிக் செய்து அதை சிக்ஸராக்கும்போது புல்லரித்துப்போகும். இன்சைட் அவுட் ஷாட் அடிக்கும் அந்த டைமிங்கைப் பார்த்து அந்த ஆட்டத்தில் தன்னையே இழந்துவிடும் நம் விழிகள். எல்லாம் கிளாசிக்கல் ஷாட்கள். ஆனால் ஒவ்வொன்றும் ஓர் ஓவியம் அளவுக்கு நேர்த்தியானவை. அந்த அளவுக்குத் தன் ஆட்டத்திறனை கோலி வளர்த்துக்கொள்ளக் காரணம், அவரது பலம், பலவீனங்களை நன்கு அறிந்திருப்பதே.